Autor: Bancherul.ro

2013-10-16 21:51

Un roman plateste in medie 21 de lei lunar pentru un cont bancar cu card atasat (varianta de baza, Visa Electron sau Maestro), cu care realizeaza 3 operatiuni de baza: incasarea banilor in cont, retragerea unei sume de 1.000 de lei de la ATM-uri, precum si vizualizarea, la bancomat, a sumelor de bani existente pe card si obtinerea unui mini-extras de cont, reiese dintr-o analiza a comisioanelor practicate de 19 banci romanesti, realizata de Bancherul.ro si GhiseulBancar.ro.

Costul unui cont cu card atasat difera insa destul de mult de la banca la alta: cel mai ieftin porneste de la 10,5 lei (ING), ajunge la 14-15 lei (Volksbank, Credit Europe Bank, Piraeus Bank si Banca Romaneasca), si urca la un maxim de 40 de lei (BCR si Banca Italo-Romena). In jurul pretului mediu de 21 de lei se incadreaza mai multe banci (CEC Bank, Millennium Bank si ProCredit Bank). Un numar de 11 banci au comisioane sub medie, în timp ce doar 8 practică preţuri mai mari, dar care se apropie de 30-40 de lei.

Analiza a luat in calcul, mai intai, costurile lunare aferente unui card si a contului bancar pe baza caruia functioneaza. Astfel, atat pentru emiterea unui card, cat si a contului pe baza caruia functioneaza acesta, cele mai multe banci, cu mici exceptii, nu percep nicio taxa. Clientii bancilor pot deschide un cont bancar si fara un card atasat, singura exceptie fiind ING, unde deschiderea contului este conditionata de emiterea cardului, intrucat la unitatile acestei banci nu exista ghisee clasice, operatiunile fiind realizate la ATM-uri si automatele specializate, cu ajutorul cardului.

Pentru administrarea unui cont bancar, bancile percep comisioane în medie de 2-3 lei, cele mai mari fiind la UniCredit Tiriac Bank (7,5 lei) si BCR (4,5 lei) iar cel mai mic (0) la Banca Transilvania, singura banca ce nu-si taxeaza clientii pentru intretinerea unui cont.

Unele banci isi taxeaza clientii si pentru administarea cardului atasat contului, cel mai mare comision de acest fel fiind la UniCredit (72 de lei pe an), in timp ce altele au o taxa modica, in jur de 1 leu lunar, iar la cele mai multe banci acest comision este 0.

Cat platim pentru operatiunile la ATM-uri

Dupa cum se stie, orice plati realizate cu cardul sunt gratuite: atat la magazine sau la orice furnizor de produse si servicii dotat cu un POS din Romania sau din strainatate, cat si in cazul tranzactiilor pe internet. Cele mai importante comisioane aferente unui card sunt, asadar, cele de retragere a banilor de la ATM-uri.

Acesta difera in functie de bancomatul de unde se scot banii: daca se foloseste bancomatul bancii care a emis cardul, atunci comisionul poate fi 0, cum este cazul ING, Volksbank, Banca Transilvania, Intesa, Libra Bank. La cele mai multe banci, acest comision este de 0,2% din suma retrasa, iar cel mai mare comision il au BCR si Bancpost (0,25%). Unele banci ofera celor care au incheiate conventii de salarii posibilitatea retragerii gratuite a banilor. BCR are cel mai mare comision si pentru retragerile de numerar cu cardul de la bancomatele altor banci din tara: 1% plus 6 lei, adica 16 lei pentru o retragere de 1.000 de lei. Este vorba de o taxa dubla fata de cea practicata de cele mai multe banci, respectiv de 0,5% plus 2,5 lei. BCR este campioana comisioanelor si la operatiunea de consultare a contului la bancomatele altor banci, pentru care isi taxeaza clientii detinatori de carduri cu 2,5 lei, fata de o medie de 1,5 lei la alte banci. Pentru a vedea cati bani au pe card, clientii bancilor platesc in general un comision de 0,3 lei la bancomatele bancii emitente a cardului, in timp ce la unele banci, precum ING sau Volksbank, consultarea contului este gratuita.